Excel Prestige International

Excel Prestige International var et pyramidespill av typen Reverse Pension Plan som ble etablert i 2007.

I likhet med alle andre konsepter av denne typen lovet Excel Prestige International at deltakere som investerte en liten sum ($40), ville få utbetalt en stor sum penger ($70.000).Reverse Pension Plans Forklaringene på hvordan dette skulle gjøres var vage og usannsynlige. I tillegg til løftene om en gigantisk utbetaling i fremtiden, ble deltakerne også lokket med muligheter til å tjene penger ved å rekruttere nye deltakere i et hierarkisk nettverk. Det fremkom ikke på selskapets nettsider hvem som stod bak virksomheten.

I Norge kom selskapet i Politiets søkelys i 2012 i forbindelse med bankskandalen i Vegårshei Sparebank der banksjefen hadde lånt ut 11,8 millioner uten sikkerhet.Banksjef varetekts-fengslet i to uker Tvedestrandsposten Det ble mistenkt at disse pengene var blitt investert i Excel Prestige International.Etterforsker pyramide-nettverk TvedestrandspostenKan ha tapt millioner på pensjonspyramide Fedrelandsvennen

I april 2013 ble selskapets nettsted etterlatt med en melding om at nettstedet var midlertidig nede grunnet DDoS-angrep.

 Referanser 

Kategori:Pyramidespill
Kategori:Selskaper etablert i 2007
Kategori:Selskaper opphørt i 2013